बालिका शिक्षा के लिए समाज को करेंगे प्रेरित
बंजारा समाज में बालिका शिक्षा को बढ़ावा देने के लिए युवा गांव-गांव व घर-घर जाएंगे। गांवों में कॅरियर मार्गदर्शन शिविर लगाए जाएंगे। बेटियों को पढ़ाने के लिए हर परिवार को प्रेरित किया जाएगा।
बंजारा युवा शिक्षा एवं सामाजिक विकास समिति ने रविवार दोपहर 2 बजे कृषि मंडी में ‘प्रयास एक उड़ान’ कार्यक्रम किया। समाज के युवाओं ने बालिका शिक्षा के लिए अभियान चलाने का संकल्प लिया। मंदसौर-नीमच जिले में बंजारा समाज के करीब 250 से अधिक गांव हैं। समाज की आबादी करीब ढाई लाख के आसपास है। बालिका सिर्फ 5 फीसदी ही पढ़ पाती हैं। लड़के भी 10वीं-12वीं के बाद पढ़ाई छोड़ देते हैं। समाज के सर्वांगीण विकास एवं शिक्षा को बढ़ावा देने के लिए अब हर साल 10वीं-12वीं की परीक्षा के बाद गांवों में कॅरियर मार्गदर्शन शिविर लगाया जाएगा। युवाओं को आगे की पढ़ाई व रोजगार संबंधी जानकारी दी जाएगी।
समिति अध्यक्ष यशवंत गुगलिया ने बताया अधिकतर पालक बेटी को पढ़ने स्कूल नहीं भेजते, उन्हें प्रेरित करेंगे। हर साल प्रतिभा सम्मान समारोह भी होगा।
प्रतिभाअों को सम्मानित करते अतिथि।
400 प्रतिभाओं का सम्मान
समारोह में 400 प्रतिभाओं का सम्मान किया। युवाओं को शील्ड व प्रमाण-पत्र वितरित किए। बंजारा आयोग निगम पूर्व अध्यक्ष नारायणसिंह गरासिया, मनासा जनपद अध्यक्ष गंगाराम कछावा, सारंगपुर कृषि उपजमंडी अध्यक्ष कैलाश सुरावत, जीआरपी टीआई मोहनलाल खिंची, विपिनबिहारी सुरावत, राजेश दायमा, भारतसिंह चावड़ा, मोहन सुरावत अतिथि थे। कैलाश दायमा, आर सागर कछावा, जगदीश कछावा, देवीलाल खिंची, दिलीपसिंह गरासिया, देवीसिंह गौड़, रोडीलाल चावड़ा, राजेंद्र खिंची सहित अन्य मौजूद थे।
अशिक्षा के कारण समाज पिछड़ रहा है। बालिकाएं पढ़ नहीं पा रही थीं। युवा रोजगार की तलाश में भटक रहे थे। ऐसे में 14 जून 2015 को युवाओं ने एक समिति बनाई व समाज विकास का संकल्प लिया। समिति अध्यक्ष यशवंत गुगलिया, सचिव वीरेंद्र दायमा सहित 7 पदाधिकारी हैं। 150 सदस्यों भी हैं।
कैसे आया विचार, कब बनी समिति
सामाजिक बदलाव
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hne_Deva